இப்போது இந்தப் பிழைப்புவாத அடிவருடிக் கும்பல்தான் ரஜினியை விதந்தோதிக்கொண்டு இருக்கின்றது. ரஜினி வந்தால் ஏற்கெனவே கெட்டு நாறிக்கொண்டு இருக்கும் சிஸ்டத்தை அப்படியே புரட்டிப் போட்டு மாற்றிக் காட்டி விடுவார் என்று. ரஜினியை விட மிக மோசமான ஆபத்தான பிற்போக்குவாதக் கும்பல் யார் என்றால், அவரை ஆதரிப்பவர்கள்தான். தேர்தல் அரசியலில் பொறுக்கித் தின்னுவதற்காகவே கட்சி நடத்திக்கொண்டு இருப்பவர்களும், ரஜினியின் தோள்மீது ஏறி நின்று பொறுக்கித் தின்னலாம் என்ற கனவுடன் இருப்பவர்களும் தான் எந்தவித விமர்சனமும் இன்றி, இன்று ரஜினியின் புகழ் பாடிக் கொண்டு இருக்கின்றார்கள். ஆனால் உண்மை என்னவென்றால், எப்படி ரஜினியின் சொட்டைத் தலையில் இனி முடி முளைப்பதற்கான வாய்ப்பு என்பது கனவில் கூட நினைத்துப் பார்க்க முடியாததோ, அதே போலத்தான் ரஜினி வந்தால் அரசியலில் பெரிய மாற்றம் வரும், மக்களின் வாழ்க்கையில் முன்னேற்றம் ஏற்படும் என்பதும். சினிமாவில் டோப்பாவை போட்டுக்கொண்டு கொள்ளுப் பேத்திகளுடன் டூயட் ஆடுவதைப் போன்றெல்லாம் அரசியலில் ஒப்பேத்த முடியாது. ரஜினியின் பைத்தியக்காரத்தனமான உளறல்களை எல்லாம் நாடி, நரம்புகள் தளர்ந்துபோன அவரது ரசிக தாத்தாக்கள் வேண்டுமென்றால் பொறுத்துக் கொண்டு கைதட்டுவார்கள். ஆனால் எல்லா மக்களும் அதே மனநிலையில்தான் இருப்பார்கள் என்று ரஜினி கணக்குப் போட்டார் என்றால் அது நிச்சயம் தவறாகத்தான் முடியும்.